Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 2 ธ.ค.65
Daily Focus-บล.ฟินันเซีย ไซรัส ประจำวันที่ 2 ธ.ค.65
2 ธ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (2 ธ.ค.65) คาด SET Index แกว่งตัว Sideways กรอบ 1,640-1,655 จุด ทางเทคนิคยังเป็นบวกหลังทะลุผ่านแนวต้านระยะสั้น 1,640 จุด อย่างไรก็ตามคาดว่าจะลดความร้อนแรงลงจากวานนี้ โดยมีปัจจัยที่ต้องติดตามคือตัวเลขการจ้างงานนอกภาคเกษตรของสหรัฐฯเดือน พ.ย. ที่จะประกาศคืนนี้
ส่วนเงินเฟ้อ PCE สหรัฐฯเดือน ต.ค. ที่ออกมาอ่อนกว่าคาดเล็กน้อยและชะลอจากเดือนก่อนหน้า สอดคล้องกับ Comment ของ FED ที่จะเริ่มชะลอการปรับขึ้นดอกเบี้ยในการประชุมเดือน ธ.ค. กลุ่มพลังงานคาดฟื้นตัวขึ้นตามราคาน้ำมันดิบจากจีนที่ทยอยผ่อนปรนมาตรการคุม COVID-19 ส่วนการประชุม OPEC+ วันที่ 4 ธ.ค. ตลาดคาดว่าจะคงการปรับลดกำลังการผลิต 2 ล้านบาร์เรลต่อวันต่อเนื่องจากเดือน พ.ย. ส่วนปัจจัยในประเทศยังคงมุมมองบวกเดิมกับการฟื้นตัวของเศรษฐกิจโดยเฉพาะภาคการบริโภคและลงทุนของเอกชน รวมถึงจำนวนนักท่องเที่ยวที่เร่งตัว เราจึงยังชอบหุ้น Domestic Play และคาดกระแสเงินทุนยังมีแนวโน้มทยอยไหลเข้าต่อเนื่อง
กลยุทธ์ : เน้นลงทุนในกลุ่ม Domestic Play ตามเศรษฐกิจที่เร่งตัว // ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน ธ.ค. : BBL, BDMS, CRC, M, MAJOR